জলমগ্ন আইসিডিএস কেন্দ্র, চরম দুর্ভোগে প্রসূতি মা ও শিশুরা

সৈয়দ মফিজুল হোদা,পাত্রসায়ের, বাঁকুড়া:- জলমগ্ন (Flooded) আইসিডিএস কেন্দ্র (ICDS Center)। আইসিডিএস কেন্দ্রের সামনে হাঁটু জলে চরম দুর্ভোগ প্রসূতি মা ও শিশুদের। জল নিকাশি ব্যবস্থা নিয়ে ক্ষোভ অভিভাবকদের।

বাঁকুড়া (Bakura) জেলার পাত্রসায়ের (patrasayer) ব্লকের হামিরপুর গ্রাম পঞ্চায়েতের ১২১ নম্বর হদল আইসিডিএস সেন্টার। এই সেন্টারে রয়েছে মোট ৪০ জন উপভোক্তা গর্ভবতী মায়ের সংখ্যা ৬ প্রসূতি মায়ের সংখ্যা ১ এবং শিশু ৩৩ জন, মোট ৪০ জন উপভোক্তা।

গতরাতে প্রবল বৃষ্টির জেরে চরম দুর্ভোগে এই আইসিডিএস কেন্দ্রের দিদিমণি থেকে উপভোক্তারা। আইসিডিএস কেন্দ্রের সামনে এক হাঁটু জল জলের ওপরেই কখনও শিশুরা কখনও শিশুদের কোলে মায়েরা আইসিডিএস কেন্দ্রে যাচ্ছে। আর এতে করেই বাড়ছে আতঙ্ক যে কোনও সময়ে ঘটতে পারে দুর্ঘটনা।

স্থানীয়দের দাবি ২০১৭ সালে এই আইসিডিএস কেন্দ্রের পথ চলা শুরু তখন থেকেই বৃষ্টি হলেই এই জল যন্ত্রণা। বারংবার বিভিন্ন দফতরেও জানিও কোন সূরা হয়নি দীর্ঘ আট বছর ধরে চরম সমস্যায় রয়েছে আইসিডিএস কেন্দ্রের উপভোক্তা। জল নিকাশের ব্যবস্থা নেই যার ফলে বৃষ্টি হলেই জলমগ্ন হয়ে পড়ে আইসিডিএস কেন্দ্রটি।

এছাড়াও এই আইসিডিএস কেন্দ্রের সামনে রয়েছে ঝোপঝাড়, নেই পানীয় জলের কল। এতে করেও এলাকার মানুষের সমস্যায় পড়তে হয়। জল যন্ত্রণার জন্য আইসিডিএস কেন্দ্রে শিশুদের পাঠাতে ভয় পান অভিভাবকরা অনেক সময় তাদের আইসিডিএস কেন্দ্রে যাওয়া বন্ধ হয়ে যায়।

আরও পড়ুন- ফের ওড়িশায় আক্রান্ত বাংলার পরিযায়ী শ্রমিক

শিশুদের আইসিডিএস কেন্দ্রে পাঠালে আতঙ্কে থাকতে হয় অভিভাবকদের। তবে এই সমস্যার সমাধান কবে হবে তা নিয়েই চিন্তিত আইসিডিএস কেন্দ্রের সহায়িকা কর্মী এবং উপভোক্ত তারা।

তবে স্থানীয় পাত্রসায় পঞ্চায়েত সমিতির সদস্য জানান, বিষয়টি ঊর্ধ্বতন কর্তৃপক্ষকে জানানো হয়েছে এমনকি কামারপাড়া আমার সমাধান ক্যাম্পেও এই সমস্যার কথা তুলে ধরা হয়েছে। কিছুদিনের মধ্যেই এই সমস্যার সমাধান হবে এবং ড্রেনের ব্যবস্থা করা হবে।

এখন দেখার দীর্ঘ আট বছরের এই সমস্যা কত দিনে সমাধান হয়, সেটাই প্রশ্ন মানুষের?

দেখুন আরও খবর-